Diari Oficial de la Generalitat Valenciana


Sumari del DOGV 3801, del 26-07-2000 (2000/5776)

Edicte de notificació a Càmping Lo Morant, de la Resolució de 11.04.2000, per baixa de l'establiment.
-----------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5776


Organisme emissor
:   Agència Valenciana del Turisme

Tipus de document
:   Anunci

Edicte de notificació a Càmping Lo Morant, de la Resolució de 11.04.2000, per baixa de l'establiment. [2000/X5776]
  
Per no haver estat possible notificar de forma personal i directa, a l'interessat, la Resolució del director de l'Àrea de Producte de l'Agència Valenciana de Turisme, de data 11 d'abril de 2000, recaiguda en l'expedient de baixa de l'establiment Càmping Lo Morant, procedeix la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 26 de maig de 2000.- El director de l'Àrea de Producte: Víctor Yepes Piqueras.
  
«Resolució del director de l'Àrea de Producte de l'Agència Valenciana del Turisme, per la qual es dóna de baixa l'establiment turístic Càmping Lo Morant de l'Altet (Elx), signatura CT-A-45.
  
Vista la proposta de baixa d'ofici efectuada pel Servei Territorial de Turisme d'Alacant de l'establiment Càmping Lo Morant situat a la Ctra. de l'Aeroport, de l'Altet (Elx), la titular del qual és la senyora Teresa Bonmatí Agulló.
  
Tenint en compte que:
  
Primer. En data 15 de juliol de 1999 la Inspecció del Servei Territorial de Turisme d'Alacant va visitar el Càmping Lo Morant i va comprovar que aquest estava tancat al públic. A la porta d'accés s'exhibeix un cartell amb la llegenda de ?tancat?. La porta d'accés està oberta, però no hi ha ningú en recepció.
  
En l'interior es comprova l'existència de vàries desenes de vehicles de lloguer, de vàries empreses de tota la província d'Alacant, com ara Autos Pablo Sánchez de Guardamar, Montgó-Car de Dénia, etc. En l'interior es troba un cavaller netejant un cotxe i manifesta que el càmping no funciona des de fa uns anys, i que actualment s'utilitza com a dipòsit de vehicles per a ser preparats per al servei d'aeroport.
  
Totes les instal·lacions del càmping es troben en un estat de conservació deplorable, a causa de l'abandó.
  
Segon. De conformitat amb l'article 84 de la Llei 30/1992, de 26 de novembre, es va donar tràmit d'audiència de baixa pel Servei Territorial de Turisme d'Alacant al senyor José Urios Bonmatí, hereu de la titular la senyora Teresa Bonmatí Agulló.
  
Transcorregut el termini concedit en el tràmit d'audiència, els interessats no han presentat al·legacions.
  
Fonaments de dret
  
Primer. L'article 1 del Decret 63/1986, de 19 de maig del Consell de la Generalitat Valenciana, sobre Ordenació de Campaments de Turisme de la Comunitat Valenciana, estableix que queden subjectes a la present disposició les empreses d'allotjament en la modalitat de campaments públics de turisme, també denominats càmpings, els serveis dels quals poden ser utilitzats per qualsevol persona mitjançant preu. S'entendrà per càmping l'espai de terreny degudament delimitat, dotat amb les instal·lacions i serveis corresponents i condicionat per a la seua ocupació temporal per persones que pretenguen fer vida a l'aire lliure, amb finalitats de vacances o de turisme, i utilitzen com a residència albergs mòbils, tendes de campanya, caravanes i o altres elements similars fàcilment transportable.
  
Segon. L'article 23 del citat decret estableix que la classificació dels càmpings es realitzarà segons els requisits mínims que s'indiquen en la pròpia norma i es mantindrà mentre perduren las instal·lacions i els serveis que van donar origen a aquesta, i podran en un altre cas, revisar-se d'ofici o a petició de part.
  
Els fets reflectits en els antecedents posen de manifest que en l'establiment no es realitza l'activitat a què fa referència l'article 1 del citat decret, per la qual cosa procedeix la seua baixa en el Registre d'Empreses i Activitats Turístiques, com a campament de turisme.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa com a establiment turístic el Càmping Lo Morant situat a Elx, ctra. de l'Aeroport, km. 0,4, amb signatura CT-A-45.
  
Cosa que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra aquesta resolució, que no posa fi a la via administrativa podrà interposar-se recurs d'alçada davant del president executiu de l'Agència Valenciana del Turisme dins del termini d'un mes comptador des de l'endemà de la notificació d'aquesta, d'acord amb el que estableixen els articles 114 i 115 amb relació al 48.2 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.